Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
28 ส.ค. 2558

เคาะกลยุทธ์ลงทุนบ่าย 
สรุปภาวะตลาดเช้า
– SET Index ปรับตัวขึ้นแรงตามตลาดหุ้นต่างประเทศ ก่อนอ่อนตัวลงมาปิดภาคเช้าที่ระดับ 1,368.49 จุด +10.46 จุด (+0.77%) ด้วยมูลค่าการซื้อขายที่ยังหนาแน่นกว่า 24,863.96 ลบ.
– Most Positive Impact: PTT (+3.32 จุด)/ PTTEP (+2.52 จุด)/ BDMS (+0.98 จุด)
– Most Negative Impact: GLOW (-0.70 จุด)/ KTB (-0.44 จุด)/ SCB (-0.36 จุด)
จุดสังเกต: หุ้นใหญ่ในกลุ่มพลังงานปรับตัวขึ้นแรง ผลักดันให้ตลาดหุ้นในช่วงเช้าพุ่งขึ้นทดสอบใกล้แนวต้านแถว 1,385 จุด ขณะที่หุ้นกลุ่มอื่นปรับขึ้นเล็กน้อย
 
แนวโน้มตลาดบ่าย  
– “ใกล้แนวต้านทำให้มีความเสี่ยงอ่อนตัวลงมา” ตลาดหุ้นไทยฟื้นตัวขึ้นมาแรงและเข้าใกล้แนวต้านระยะสั้นที่ 1,385 จุด (PER ที่ 15.3 เท่า) โดยการปรับขึ้นมาจากหุ้นในกลุ่มพลังงานเพียงกลุ่มเดียว จึงทำให้การขึ้นต่อยังดูเปราะบางและมีโอกาสย่อตัวลงมาในช่วงบ่าย (แนวต้าน: 1,375 และ 1,380 // แนวรับ: 1,365 และ 1,358)
– หุ้นแนะนำภาคบ่าย: เก็งกำไรPYLON (ได้ประโยชน์จากการเริ่งเดินหน้าโรงการประมูลขนาดใหญ่) เป้าทางกลยุทธ์ 11.20-11.40 ตัดขาดทุน 10.10) และสะสม MINT (ผลกระทบวินาศกรรมคลี่คลายและเริ่มกลับสู่ปกติ ธุรกิจเข้า high season ช่วงปลายปี)
 
คำแนะนำ 
กลยุทธ์: “เก็งกำไรรายตัว คั่นเวลารอซื้อเมื่อดัชนีย่อตัวและยังยืนได้เหนือ 1,330 จุด ในหุ้นกลุ่ม Outperform ตลาดและมีปัจจัยเร่งโดดเด่น”
 
Trading Idea  
– กลุ่มพลังงานจากระดับ Valuation ที่น่าสนใจ (PER และ PBV ต่ำที่สุดในรอบหลายปี) PTT PTTEP IRPC
– หุ้นที่คาดว่าจะได้ประโยชน์จากนโยบายกระตุ้นเศรษฐกิจ //การลงทุนของรัฐ รับเหมาฯ CK PYLON //การสนับสนุนอุตสาหกรรมหลักในประเทศ ยานยนต์ SAT
– หุ้นธนาคารที่ laggard และได้ประโยชน์จากมาตรการกระตุ้นรากหญ้า TMB KTB
– หุ้น 2H2015 Earning Growth SAPPE ERW MINT CPN LH
– Opportunity day 27 ส.ค. SINGER AH ICHI BR AS PIMO ASEFA / 31 ส.ค. NWR MODERN PSTC NDR TRU ARROW KSL  
ประเด็นจับตา/ติดตาม 
– (-) ราคาน้ำมันโลกที่ขึ้นมาแรง มีโอกาสเผชิญแรงขายทำกำไรระยะสั้น กดดันหุ้นในกลุ่มพลังงานและตลาดหุ้นให้แกว่งผันผวน
– (+/-) การซื้อขายของนักลงทุนต่างชาติ – หลัง Long สัญญา SET50 Index Futures ต่อเนื่อง 3 วันติดต่อกัน หากชะลอแรงขายและยังคง Long สัญญา Futures ต่อ น่าจะช่วยลดแรงกดดันต่อตลาดหุ้นไทยระยะสั้น